হাকিমপুর থানা পুলিশ জানায়, বগুড়া জেলার সারিয়াকান্দি থানার তাজুরপাড়া গ্রামের জুলফিয়ারা বেগম নিজেকে এক এস,পির বোন, একই জেলার কাহালু থানার ওলাহালি গ্রামের বিলকিজ বেগম নিজেকে ওই এস,পির স্ত্রীর, একই গ্রামের ফারুক নিজেকে কখন এস,পি, কখনও ডিবির ওসি পরিচয়ে তারা হাকিমপুরের মাঠপাড়া মহল্লার খোরশেদ আলীর বাড়ীতে যাতায়াত করেন। এরই সুবাধে উপজেলা দক্ষিণ কাদিপুর গ্রামের মাহফুজার রহমান ওরফে মাহফুজ মেম্বারের সঙ্গে তাদের পরিচয় ঘটে। এরই এক পর্যায়ে তারা মাহফুজ মেম্বারের ছেলে কানন কে পুলিশ-এর এএসআই পদে চাকুরীর প্রলোভন দেন এবং পরবর্তীতে তারা একই গ্রামের সুমন ও আকাশ নামে দুই যুবককে একই পদে চাকুরী দেওয়ার প্রলোভন দিয়ে তাদের অভিভাবকদের নিকট থেকে বিকাশের মাধ্যমে মোট ২৩ লক্ষ ৭৫ পঁচাত্তর টাকা হাতিয়ে নেন। এরপর মাহফুজ মেম্বার বাদী হয়ে হাকিমপুর থানায় একটি প্রতারনা মামলা দায়ের করলে থানা পুলিশ খোরশেদকে সহ সংশ্লিষ্ট থানা পুলিশের সহযোগিতায় অপর ৩ প্রতারককে আটক করেন।